Bahasa Selain Bahasa Inggeris

Bahasa Selain Bahasa Inggeris (Inggeris: Languages Other Than English, LOTE) merupakan nama subjek bahasa yang diberi dan diajar di sekolah-sekolah di Australia dan New York, Amerika Syarikat. Dari segi sejarahnya, LOTE mempunyai kaitan terhadap dasar kepelbagaian budaya dan cenderung untuk mencerminkan pengaruh bahasa bukan Inggeris yang dituturkan di sesebuah kawasan tempatan sekolah serta memelihara identiti budaya dalam kalangan masyarakat setempat.

 Subjek LOTE 
 Di Australia 
Subjek Bahasa Selain Bahasa Inggeris (LOTE) menjadi semakin popular di sekolah-sekolah di Australia. Draf Pembentukan Kurikulum Australia: Bahasa (The Draft Shape of the Australian Curriculum: Languages) yang dihasilkan oleh ACARA telah mencadangkan tiga tahap dalam mempelajari subjek bahasa di sekolah iaitu:

 Tahap 1  Tahap 2  Tahap 3 Itali  Jepun  Arab Cina  Perancis  Greek Moden Indonesia  Vietnam Korea   Sepanyol   Jerman  

Bagi tahap 1, bahasa Itali dan Cina dipilih kerana mereka memenuhi keperluan bilangan terbesar pelajar. Bahasa Itali dipelajari oleh sebilangan besar pelajar dan bahasa Cina adalah salah satu bahasa keutamaan negara. Untuk tahap 2, bahasa Perancis, Jepun, Indonesia dan Jerman dipilih kerana ia adalah bahasa yang paling kerap diajar di sekolah-sekolah Australia. Bahasa Indonesia, Jepun dan Korea adalah bahasa keutamaan negara manakala bahasa Sepanyol merupakan bahasa yang penting dalam peringkat antarabangsa. Dalam tahap 3, bahasa Arab, Greek dan Vietnam dipilih kerana ia bahasa yang sering dituturkan di rumah dan bahasa Arab adalah salah satu bahasa keutamaan negara.

 Di internet 
LOTE mempunyai akaun Twitternya sendiri (@loteD2). Walaupun ia berpangkalan di Australia, ia juga ditujukan kepada orang ramai di seluruh dunia dan juga menyediakan perkhidmatan terjemahan untuk bahasa Jepun, Itali, Perancis, Hawaii dan Indonesia.

 Rujukan 
 Draf Pembentukan Kurikulum Australia: Bahasa 
 LOTE sebagai sebahagian daripada Program Pendidikan Kepelbagaian Budaya 
 Piawaian Pembelajaran LOTE (New York) 

 Pautan luar 
 Laman sesawang LOTE di Australia
 Panduan Sumber LOTE - New York